Diari Oficial de la Generalitat Valenciana


Sumari del DOGV 8255, del 15-03-2018 (2018/2506)

RESOLUCIÓ de 7 de març de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda, respecte de les subvencions per a la producció audiovisual de 2016.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2506


Data del document
:   07-03-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de març de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda, respecte de les subvencions per a la producció audiovisual de 2016. [2018/2506]  
Antecedents de fet  
  
1. Mitjançant Resolució de 8 d'agost de 2016, del president de CulturArts (ara, Institut Valencià de Cultura), es va convocar la concessió d'ajudes per a la producció audiovisual (DOGV 2849, 11.08.2016), d'acord amb el que s'ha previst en l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016).  
De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 35 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 15 de setembre de 2016. Han sigut presentades, per part de les diferents persones i entitats interessades, huit (8) sol·licituds corresponents a projectes de llargmetratges i sèries d'animació i catorze (14) sol·licituds corresponents a projectes de curts, projectes multiplataforma i pilots de sèrie d'animació.  
2. Mitjançant Resolució de 27 de desembre de 2016, es van concedir les ajudes per a la producció audiovisual en les modalitats de llargmetratges i sèries d'animació i curtmetratges, projectes multiplataforma i pilots de sèrie d'animació (DOGV 7947, 30.12.2016).  
Entre els beneficiaris de les dites ajudes figurava Hampa Studio, SL, amb NIF Y40995077, com a titular de la sèrie d'animació Colorics per un import de 135.000,00 ?, distribuïda en tres anualitats: 2016 32.439,15 ?; 2017 51.280,43 - i 2018 51.280,43 ?.  
3. A fi de justificar la primera anualitat de l'ajuda concedida, Hampa Studio, SL va presentar informe d'auditoria de les despeses realitzades en 2016 en el projecte objecte de la subvenció.  
A la vista del dit informe, el director general de CulturArts Generalitat, en data 20 de febrer de 2017, va certificar que corresponia autoritzar el pagament de 32.439,15 - de l'anualitat 2016, ordenant-se la corresponent transferència al compte bancari de l'empresa.  
4. Amb data 22 de desembre de 2017, l'empresa Hampa Studio, SL, a través del seu representant, Alejandro Cervantes, va presentar en el registre de l'Institut Valencià de Cultura un escrit pel qual renuncia a la dita ajuda.  
5. D'acord amb el que estableix l'article 7.3 de l'esmentada Ordre 33/2016, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell segons la seua puntuació.  
Igualment estableix que, a aquests efectes, l'òrgan concedent de la subvenció comunicarà aquesta opció a les persones interessades a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.  
Atés el que disposa l'esmentat precepte, el Servei d'Ajudes de l'Institut Valencià de Cultura va realitzar la proposta de subvenció als suplents següents que, en la modalitat llargmetratges i sèries d'animació consten en l'annex II de l'esmentada Resolució de 27 de desembre de 2016, per ordre de puntuació, a fi que indicaren si acceptaven la dita proposta tenint en compte la circumstància d'haver dut a terme l'activitat o tindre previst escometre el projecte d'acord amb el que preveu l'esmentada Resolució de 8 d'agost de 2016, per la qual es convoca la concessió d'ajudes per a la producció audiovisual.  
  
La dita resolució estableix, entre altres obligacions per als beneficiaris, realitzar l'activitat i justificar les despeses fins a, com a màxim, el 31 de desembre de 2018.  
  
En resposta a les esmentades propostes, segons l'ordre en què es van formular aquestes, els suplents titulars de projectes en la modalitat llargmetratges i sèries d'animació van manifestar:  
- Primer suplent: Blue Dream Studios Spain, SL, titular del projecte de sèrie d'animació Lucio en el cielo (expedient P-12/16): Blue Dream Studios Spain, SL és una empresa actualment en procés de liquidació final.  
- Segon suplent: PRIME (Prensa Ibérica Media) TV Valenciana, SL, titular del projecte de la sèrie d'animació Marc i Aitana (expedient P-18/16): «No podem acceptar la subvenció, ja que correspon a un projecte de 2016 i no el teníem planificat en 2018».  
- Tercer suplent: Ángel Martínez Disseny i Comunicació, SL, titular del projecte de la sèrie d'animació Nena del espacio music (expedient P-9/16). La productora ja és beneficiària d'ajuda per a aquest mateix projecte en virtut de la Resolució de 2 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges i sèries d'animació i curtmetratges, projectes multiplataforma i pilots de sèrie d'animació (DOGV 8147, 11.10.2017) per un import total de 128.881,00 ?, quantitat sol·licitada per l'empresa per a la realització del projecte.  
  
- Quart i últim suplent: Hampa Studio, SL, titular del projecte de llargmetratge d'animació Buñuel en el laberinto de las tortugas (expedient P-14/16): L'empresa, que ha renunciat a l'ajuda de Colorics, ha manifestat, no obstant això, que desenvolupa els treballs corresponents a la realització de l'esmentat llargmetratge i que ha projectat la seua finalització en 2018, acceptant l'ajuda íntegra de 135.000,00 euros.  
  
  
Fonaments de dret   
  
1. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, arreplega en els articles 21.1, 84.1 i 94, la renúncia com a forma de finalització del procediment, així com els seus efectes.  
  
2. Falta de justificació  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «amb caràcter general, el pagament de la subvenció es realitzarà amb la justificació prèvia per la persona beneficiària de la realització de l'activitat, projecte, objectiu o adopció del comportament per al qual es va concedir en els termes establits en la normativa reguladora de la subvenció.  
En el present supòsit, l'empresa interessada, en renunciar, no ha justificat la realització de l'activitat.  
En aquest mateix sentit l'article 34.3 de la Llei 38/2003, de 17 de novembre, general de subvencions, estableix la pèrdua del dret al cobrament en els supòsits previstos en l'article 37 de la mateixa llei, entre els quals figura l'incompliment del projecte que fonamenta la concessió de la subvenció, aspecte, en aquest cas, declarat per la persona beneficiària en el seu escrit de renúncia.  
  
3. Dret dels suplents a les resultes de renúncies i minoracions  
  
L'Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016) disposa en l'article 7.3, que:  
«La resolució de concessió, a més de contindre les persones sol·licitants a les quals es concedeix la subvenció i la desestimació expressa de la resta de sol·licituds, podrà tindre una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades per a sobrepassar-se la quantia del crèdit fixat en la convocatòria, amb indicació de la puntuació atorgada a cada una d'aquestes en funció dels criteris de valoració previstos.  
  
En aquest supòsit, si algun dels beneficiaris renuncia a la subvenció o es minoren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de la seua puntuació, sempre que amb la renúncia per part d'algun dels beneficiaris, s'haja lliurat crèdit suficient per a atendre, almenys, una de les sol·licituds denegades.   
L'òrgan concedent de la subvenció comunicarà aquesta opció a les persones interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió».  
  
4. Quantia de les ajudes  
D'acord amb el que preveu l'article 9 de l'esmentada Ordre 33/2016, la quantia màxima per a ajudes a llargmetratges i sèries d'animació és d'un màxim de 400.000 euros, per tant, l'ajuda que rebrà Hampa Studio, SL, per a la realització del projecte de llargmetratge d'animació Buñuel en el laberinto de las tortugas no supera la dita quantia.  
D'altra banda, ni l'Ordre 33/2016, ni la Resolució de 8 d'agost de 2016, per la qual es convoquen aquestes ajudes conté cap prohibició perquè una mateixa empresa puga resultar beneficiària de més d'un projecte en distintes modalitats o en la mateixa modalitat de producció audiovisual, encara que haja renunciat a un d'aquests.  
  
5. Competència  
L'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que tenen la presidència dels organismes públics i entitats de dret públic seran les competents per a realitzar la convocatòria de les subvencions.  
Amb relació a això, el vigent Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09.2014) i el Decret 124/2016, de 30 de setembre, del Consell (DOGV 7887, 04.10.2016), estableix en l'article 4, apartat 2, lletra j), que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
6. Institut Valencià de Cultura  
La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.18), que en el punt 1 estableix que: «L'entitat de dret públic CulturArts Generalitat passa a denominar-se Institut Valencià de Cultura» (...); i en el punt 3 que: «Tota menció de CulturArts Generalitat que figure en l'ordenament jurídic, plans i programes haurà d'entendre's feta en l'Institut Valencià de Cultura».  
Per tot allò que s'ha exposat, i a la vista de la proposta de resolució formulada pel director general del Institut Valencià de Cultura, resolc:  
  
Primer  
Acceptar la renúncia presentada per Hampa Studio, SL, per mitjà d'un escrit que va tindre entrada el 22 de desembre de 2017, a l'ajuda concedida per Resolució de 27 de desembre de 2016, del president de CulturArts Generalitat, d'un import de 135.000,00 ?, corresponent al projecte de sèrie d'animació Colorics.  
  
Segon  
Concedir una ajuda a Hampa Studio, SL, amb NIF Z67424305, per import de de 135.000,00 - per a la realització del projecte de llargmetratge d'animació Buñuel en el laberinto de las tortugas.  
La dita ajuda, tal com està previst en la Resolució de 27 de desembre de 2016, es distribueix en les anualitats següents:  
- 2016: 32.439,15 ?.  
- 2017: 51.280,43 ?.  
- 2018: 51.280,43 ?.  
  
Hampa Studio, SL haurà d'acceptar l'esmentada ajuda en el termini màxim de 10 dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.  
Igualment Hampa Studio, SL haurà de justificar, en el termini màxim d'un mes, comptador des de l'endemà de la publicació de la present resolució en el Diari Oficial de la Generalitat Valenciana, la despesa de les anualitats 2016 i 2017 per mitjà d'auditoria del total de despeses realitzades en els dits anys superior a l'import de les ajudes dels esmentats exercicis o per mitjà d'aval del total de la suma d'ambdós anualitats (83.719,58 ?); a més de complir la resta d'obligacions que estableixen per als beneficiaris els resolc huité i nové de l'esmentada resolució de convocatòria, de 8 d'agost de 2016.  
  
Tercer  
Compensar el reintegrament que Hampa Studio, SL ha de realitzar a l'Institut Valencià de Cultura per import de 32.439,15 ?, corresponent al pagament de l'anualitat de 2016 del projecte Colorics, a què ha renunciat, amb la primera anualitat que se li concedeix per mitjà de la present resolució per a la realització del projecte Buñuel en el laberint de les tortugues, l'import del qual és coincident.  
  
Quart  
Mantindre l'esmentada Resolució de 27 de desembre de 2016 en la resta d'aspectes.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos, comptadors des de l'endemà de la seua notificació i, potestativament, podrà interposar-se un recurs de reposició davant del president de CulturArts Generalitat, en el termini d'un mes, comptador des de l'endemà de la seua notificació, tot açò de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de març de 2018. El president de l'Institut Valencià de Cultura: Vicent Marzà Ibáñez.